Русија је до сада наступила на евровизијској сцени укупно 23 пута. Деби наступ десио се 1994. године у Даблину, након што је Русија постала чланица ЕРУ, а представљала ју је певачица Маша Кац (уметнички Јудиф, Юдифь)и такмичење је завршила на 9. месту. На Београдској евровизији 2008. године Русија је остварила свој највећи успех у Евровизијској историји јер је Дима Билан са песмом "Believe" освојио прво место. Захваљујући Билановом успеху, Русија је организовала Евровизију 2009. године у Москви. Поред Биланове победе, руски музичари су успели да се још 4 пута уврсте међу 3 најбоља такмичара, од тога два пута су освојили друго место (за Алсу 2000. и Биланом 2006.), док су се „бронзом“ окитиле две групе, t.A.T.u 2003. (девојке је од победе делило само 3 поена) и Серебро 2007. године.